Държавен вестник, бр. 105, 2016 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  105
(2) Когато заложният кредитор избере да 
се удовлетвори от отделни елементи на тър-
говското предприятие, той може да ги продаде 
по реда на чл. 37, като е длъжен да продаде 
първо онези от тях, продажбата на които би 
затруднила в най-малка степен дейността на 
предприятието.
(3) Продажбата на недвижим имот може 
да се извърши по избор на кредитора по реда 
на чл. 37 или от съдебен изпълнител по реда 
за изпълнение върху недвижими имоти на 
Гражданския процесуален кодекс.
(4) Когато заложният кредитор избере да 
се удовлетвори от търговското предприятие 
като съвкупност от права, задължения и 
фактически отношения, той назначава упра-
вител на предприятието. В този случай при 
вписването на пристъпване към изпълнение 
се прилага съгласието на управителя за на-
значаването му.
(5) За управител на търговско предпрятие 
по ал. 4 може да бъде назначавано лице, 
което има завършено висше икономическо 
или висше юридическо образование и не по-
малко от 5-годишен стаж по специалността. 
Управителят не може да бъде длъжникът, 
залогодателят, техен кредитор или депозита-
рят, както и съпруг или роднина на някое от 
посочените лица по права линия – без огра-
ничение, по съребрена линия – до четвърта 
степен, или по сватовство – до трета степен.
(6) С вписването на управителя на пред-
приятие в търговския регистър се прекратяват 
правомощията на органите на залогодате-
ля – юридическо лице. Залогодателят се лиша-
ва от право да управлява и да се разпорежда 
със заложеното имущество. Залогодателят се 
представлява, а дейността му се управлява 
от управителя.
(7) Управителят носи отговорност към 
залогодателя, към заложния кредитор и към 
присъединените кредитори по чл. 40 за ви-
новно причинените вреди при осъществяване 
на дейността си.
(8) Управителят се застрахова за времето, 
през което е вписан за управител, за вредите, 
които могат да настъпят вследствие на виновно 
неизпълнение на неговите задължения. Ми-
нималният размер на застрахователната сума 
е сумата, за която е вписано пристъпването 
към изпълнение. Копие от застрахователна-
та полица се прилага към заявлението на 
заложния кредитор за пристъпването към 
изпълнение и вписване на управител.“
§ 46. Член 47 се изменя така:
„Съдействие и отговорност
Чл. 47. (1) Всяко от лицата, чиито право-
мощия са прекратени с вписването на упра-
вител, е длъжно да предостави на управителя 
цялата необходима информация и да оказва 
необходимото съдействие на управителя за 
изпълнение на неговите функции.
(2) Лицата, чиито правомощия са пре-
кратени с вписването на управител, носят 
отговорност за всички вреди, претърпени от 
залогодателя, заложния кредитор и от всич-
ки трети лица в резултат на извършени от 
тях действия и сделки след прекратяване на 
правомощията им.“
§ 47. В чл. 48 се правят следните изменения:
1. Алинея 1 се изменя така:
„(1) Назначеният управител на предприя-
тието управлява и представлява залогодателя 
и извършва всички действия, които са могли 
да извършват лицата, чиито правомощия са 
прекратени с вписването му за управител. Той 
не може да обременява с тежести включените 
в предприятието недвижими имоти, да поема 
менителнични задължения и да взема заеми. 
Със съгласието на заложния кредитор упра-
вителят може да извършва разпоредителните 
действия по чл. 52.“
2. Алинея 2 се отменя.
3. Алинея 3 се изменя така:
„(3) По искове във връзка с дейността на 
заложеното търговско предприятие залого-
дателят се представлява от назначения уп-
равител на търговското предприятие. Когато 
исковете са относно обезпеченото вземане 
или учредения по реда на този закон залог 
за обезпечаването му, залогодателят извърш-
ва процесуалните действия лично или чрез 
упълномощено от него лице.“
§ 48. В глава девета се създава чл. 52:
„Удовлетворяване при вписано пристъпване 
към изпълнение върху предприятието като 
съвкупност от права, задължения и фактически 
отношения
Чл. 52. (1) При вписано пристъпване към 
изпълнение върху предприятието като съв-
купност от права, задължения и фактически 
отношения заложният кредитор се удовлет-
ворява от:
1. приходите от дейността на предприятието;
2. цената, получена при продажбата на 
търговското предприятие по реда на чл. 15 
от Търговския закон или на обособена част 
от търговското предприятие по смисъла на 
§ 1а от допълнителните разпоредби на Тър-
говския закон.
(2) Управителят може в рамките на мер-
ките по чл. 49, т. 2 да предложи на заложния 
кредитор да продаде по реда на чл. 37 не­
свързани с основната дейност на предприя-
тието активи, като в този случай тежестите 
върху тези активи, с изключение на залога 
върху търговското предприятие, се запазват. 
За извършването на продажба по изречение 
първо не е необходимо вписване на промяна 
в начина на удовлетворяване.“